ททท. พบหลังเปิดประเทศ 1 พฤศจิกายน เห็นสัญญาณบวกด้านการท่องเที่ยว
นายธเนศวร์ เพชรสุวรรณ รองผู้ว่าการด้านตลาดเอเชียและเเปซิฟิกใต้ การท่องเที่ยวแห่งประเทศไทย (ททท.) กล่าวว่า จากการที่รัฐบาลมีนโยบายผ่อนคลายให้นักท่องเที่ยวจาก 63 ประเทศ/พื้นที่ เข้าไทยได้โดยไม่ต้องกักตัวแต่ยังต้องปฏิบัติตามมาตรการที่กระทรวงสาธารณสุขกำหนด เริ่มมาตั้งแต่วันที่ 1 พฤศจิกายนที่ผ่านมามีผู้เดินทางเข้าไทยเฉลี่ยวันละ 2,000 คน ไม่เฉพาะนักท่องเที่ยวจากยุโรป อเมริกา ที่เข้าไทยมาแล้วตั้งแต่ภูเก็ตแซนด์บ็อกซ์ แต่ยังมีนักท่องเที่ยวจากทุกตลาด โดยในส่วนของตลาดเอเชียและเเปซิฟิกใต้ ตั้งแต่สัปดาห์หน้าไป จะมีเที่ยวบินเช่าเหมาลำจากเกาหลีบินตรงสู่เชียงใหม่คนนักท่องเที่ยวที่นิยมตีกอล์ฟเข้ามาสัปดาห์ละ 1 เที่ยวบิน ต่อเนื่องไปจนถึงเดือนมกราคม .2565 ถือเป็นสัญญาณที่ดีมาก จากนี้ ททท. จะผ่อนคลายและอำนวยความสะดวกเพื่อผลักดันนักท่องเที่ยวให้ตัดสินใจเดินทางเที่ยวไทยให้มากขึ้นอย่างระมัดระวังตามมาตรการที่กระทรวงสาธารณสุขแนะนำอย่างเคร่งครัดเพื่อสร้างความสมดุลสุขอนามัยคู่เศรษฐกิจให้เดินไปด้วยกันได้นายธเนศวร์ กล่าวด้วยว่า สิ่งที่จะโฟกัสต่อไปหลังเปิดประเทศ คือการท่องเที่ยวมุมมองใหม่ ตามนโยบายพลิกโฉมการท่องเที่ยว Amazing Thailand Amazing New Chapters ที่จะเปิดตัวในปีหน้า ไทยต้องปรับตัวเรื่องดิจิทัล สร้างให้ไทยเป็นพื้นที่สำหรับนักท่องเที่ยวรุ่นใหม่ให้สามารถเที่ยวไปพร้อมกับการเชื่อมต่อโซเชียลมีเดียหรือทำงานออนไลน์ได้ ทำให้ไทยเป็นเสมือนห้องทำงานที่สวยที่สุด ต่อยอดจากที่ ภูเก็ต กรุงเทพฯ และเชียงใหม่ ได้รับการโหวตในโซเชียลแพลตฟอร์มว่าเป็นว่าเป็นเมืองที่เที่ยวและทำงานไปพร้อมกันได้ นอกจากนี้ จะผลักดัน BCG นโยบายหลักในยุทธศาสตร์ชาติ มาขับเคลื่อนในทิศทางท่องเที่ยวเชิงอาหารอย่างสร้างสรรค์คู่การกระจายรายได้สู่ชุมชน